Tallinna Reaalkool - 139b » 8. kl
Arhiveeritud - kategooria: ‘8. kl’
Viimasel koolipäeval oli terve maja juba magusat jõuluhõngu täis ning käis veel viimane sagin. Oli tunda jõulurõõmu ning -ootust kõigi südameis. Aga enne jõule tuli veel korraks kooli tulla ning natuke tööd teha. Niisiis toimus koolis 8. ja 9. klasside projektipäev, kus õpetajad õpilastega erinevaid töötube läbi viisid. Töötubades sai meisterdada kuuseehteid, tõlkida filmi, teha joonisfilmi ja palju muud toredat.
Peale töötube suundusime jõuluvana väikeste abilistega õppekööki, kus tegime süüa, vaatasime jõulumultikaid ning igasse nurka jõudis soe piparkoogihõng ning laste kilked. Nautisime veel viimaseid hetki koos, enne, kui üksteisele häid pühi soovisime ning igaüks oma teed läks.
Soovime kõigile palju jõulurõõmu ja head uut aastat!
Pildid: Egle Pihlap ja Niina Karamkova
27.detsembril toimus Tallinna Reaalkoolis jõuluball. Seda üritust korraldas meie klassi ajalooõpetaja ja gümnaasiumi õppelajuhataja Madis Somelar. Kõik 7.-12. klassi õpilased olid kutsutud iga aastasele maagilisele jõuluballile. Meie klassist käis ballil seitse õpilast. Üritusele kogunemine algas kell 18.00 ning kestis pool tundi. Peale seda tantsiti avalvalssi ning siis jätkas orkester mängimist ja kõik, kes soovisid said tantsida. Viimane valss tantsiti kell 22.00 ja peale seda tuli muusika plaadilt. Saime veel süüa kringlit ja erinevaid suupisteid. Lõpuks pakuti veel ka kooki, mille jagamise me kahjuks maha magasime. Kokkuvõttes oli jõuluball käik üks imeline elamus ning plaanime sinna ka järgmisel aastal minna.
Autor: Elisabeth Vallner
Selleaastane jõulukink
Sellel aastal me jõulupakke ei teinud, selle asemel otsustasime klassiga kinno minna, kus koos aega veeta. 19.detsembril käisime vaatamas filmi ,,Star Wars”. Film hakkas peale kooli ja peaaegu kõik tulid. Kinos oli tore ja film meeldis paljudele. Loodetavasti lähme millalgi veel klassiga kinno.
https://lumiere-a.akamaihd.net/v1/images/star-wars-the-rise-of-skywalker-theatrical-poster-1000_ebc74357.jpeg?region=0%2C0%2C891%2C1372&width=768
Teisipäeval 17. detsembril toimus Reaalkoolis 7. ja 8. klasside jõulupidu. See toimus aulas, kus oli ehitud kuusk ja muud jõulukaunistused. Peo alustuseks pidas meile õppealajuhataja Tiina Talvi väga ilusa kõne. Jõulumeeleolu kasvatamiseks laulsime klaverisaatel jõululaule. Kingipakkide väljalunatamiseks tegi iga klass mõne etteaste- mõned tantsisid, mõned laulsid ja mõned mängisid klaveril paar pala. Väga tore oli kuulda, et mõned klassid olid enda kingituste asemel annetanud heategevusse. Jõulupeo lõpetuseks said kõik kaasa lüüa toredates tantsudes, mida sai tantsida nii üksi, paaris kui ka kolmikuna. Peale jõulupidu läksid kõik koju suures jõulumeeleolus.
Võimelemispidu
Juba eelmine aasta otsustasime, et seekord teeme võimlemiskava kogu klassiga. Muusika valimisel otsustasime mix’ida kokku 3 eestikeelset 90’ndate laulu. Riietuse valisime ka vastava. Mõtlesime välja laulude rütmiga sobivad liigutused ja üritasime võimalikult paljude mõtteid kasutada. Tantsusammude mõtlemise ja selgeksõpetamise osa osutus kõige raskemaks. Lõpuks said kõik tantsu selgeks ning olime valmis esitama. Tantsukavade ettenäitamine toimus Kalevi spordihallis. Sinna kohale jõudes ja teiste kavasid vaadates saime aru, et enamus tegid 90’ndate stiilis. Esitlus kulges tõrgeteta, kuid auhinda me seekord ei saanud. Võitjad said kasti mandariine.